ཧེ་ལ་རེ་་ཁི་ལིན་ཏོན་ནི་ཆབ་སྲིད་པ་ངར་བ་ཞིག་ཡིན།ཉམས་མྱོང་ཤིན་ཏུ་ལྡན་པ་དང་མི་རྒྱུ་ཤིན་ཏུ་ཆེ་བ་ཞིག་ཡིན།འོན་ཀྱང་མོ་ཡང་གཡོ་སྒྱུ་ཅན་ཞིག་ཀྱང་ཡིན་ཚོད་འདུགང་རང་གིས་མོས་འོས་རྒྱུགས་གཏམ་བཤད་མང་པོ་མ་ཉན་རུང་།ཐྲུམ་ཕི་དང་ཐད་ཀར་རྩོད་པ་བྱེད་ས་ཞིག་ཞིབ་ལྟས་བྱས་པ་ཡིན།ཐྲུམ་ཕི་ཡིས་མོ་ལ་ཁྱོད་ཀྱི་སྲིད་ཇུས་ནི་དེ་འདྲ་ལེགས་པོ་ཡིན་ན།ད་ལྟ་ཁྱོད་རང་རྒྱལ་སྲིད་སྤྱི་ཁྱབ་ཡིན་པས་ལག་བསྟར་མི་བྱེད་གེ་རེ་ཡིན་ཅེས་དྲིས་པ་རེད།མོས་དེ་ལ་ལན་ཐད་ཀར་མ་གནང་བ་རེད།དེ་ཡིས་མོ་རང་གི་གཡོ་སྒྱུ་མཚོན་ཡོད།མོས་ཨོ་པཱ་མཱའི་བྱ་ཚུལ་ཁ་ཤས་ལ་ཐེ་ཚོམ་ཡོད་ཤག་ཤག་ཡིན་མོད།མོས་ཡར་ཞུ་ནན་ཏན་བྱས་མེད་པའང་ཁོ་ཐག་རེད།མོ་ལ་ཨོ་པཱ་མཱའི་རྒྱབ་སྐྱོར་དགོས་པས།མོས་ཁོ་ལ་ཡ་ཁ་ཕྱི་མཆུ་བཏུགས་འདོད་ཀྱིན་ཡོད་མ་རེད།གཉིས་ན་མོས་མོ་རང་ཐེངས་འདིར་ཁེ་ངེས་པའི་ཡིད་ཆེས་ཞིག་བཟུང་ཡོད་པས།མོ་རང་ཁྲི་འདོན་བྱས་རྗེས་སྲིད་ཇུས་ལེགས་བཅོས་བྱས་ན་ཨོ་པཱ་མཱ་དང་བསྡུར་བཞིན་ཇེ་བཟང་འབུར་ཏུ་མངོན་ཐོན་འབྱུང་ཐུབ་པའི་འདང་རྒྱབ་ཡོད་ཤས་ཆེ།དེ་བས་མོས་རང་གི་ཆབ་སྲིད་ནུས་པ་དང་བློ་མིག་མང་པོ་ཨོ་པཱ་མཱའི་ཆེད་དུ་ལྷག་མེད་བྱས་ཡོད་པ་མ་རེད།དེ་ནི་གཡོ་སྒྱུ་ཞིག་ཏུ་རྩི་ཆོག་པ་མ་ཡིན་ནམ།